google/wiki40b huggingface dataset:
Skjervøy MCK

Skjervøy MC-klubb er en motorsykkelklubb etablert i 1976.
På 1980-tallet var klubben en av Nord-Norges største klubber med over 60 medlemmer. Klubben har skiftet ryggmerke og navn noen ganger og på 1990-tallet ble klubben splittet opp i to klubber. Interessen for Harley Davidson gjorde at noen medlemmer startet en Harley-klubb uavhengig av Skjervøy MCK.
Nåværende leder i klubben er Håvard Mathiassen.
Den grønne mil

Handling

I 60 år har Paul Edgecomb slitt med søvnløshet og dårlig samvittighet. En hendelse fra hans tid som fangevokter på 1930-tallet har festet seg i sinnet for alltid. Paul var på avdelingen for dødsdømte i det beryktede Cold Mountain i depresjonstiden. Her ventet fangene på å gå sin siste vandring, «den grønne mil», over det grønne linoleumsgulvet mot den elektriske stol.
Paul og hans kolleger hadde sett det meste, men var ikke forberedt på John Coffey. En dag ruver giganten i døråpningen, dømt for å ha drept og voldtatt to ni år gamle søstre. Personligheten hans bryter tvert med utseendet. Bak musklene befinner det seg en enkel, mørkredd mann med et godt hjerte.
Snart kommer det for en dag at Coffey har unike evner. Paul er den første som får nyte godt av dem. Den sindige fangevokteren utvikler et vennskap med den milde kjempen, og lar kollegene få ta del i hemmeligheten om ham. Paul begynner for alvor å lure på om Coffey kan være uskyldig.
Men tiden er knapp. Coffey skal snart gå «den grønne mil».

Annet

Filmen ble nominert til en rekke priser, blant annet til Oscar-utdelingen i 1999. Den vant også enkelte priser, som BMIs Film & TV Award, og prisen for beste skuespiller under Bram Stoker Awards, begge i 2000.
Pihyon

Administrativ inndeling

Fylket er delt inn i en ŭp (småby), to rodongjagu (arbeiderdistrikt) og 21 ri (landsby).
Svensk mesterskap i mangekamp innendørs 2019

Svensk mesterskap i mangekamp innendørs 2019 ble arrangert 2. og 3. februar 2019, i IFU Arena i Uppsala. Arrangør var Upsala IF Friidrott. 
Det ble konkurrert i sjukamp for menn senior, U23, U20, U18, U17 og U16.

Det ble konkurrert i femkamp for kvinner senior, U23, U20, U18, U17 og U16.
Stuttgart-Münster kraftverk

Stuttgart-Münster kraftverk  er et varmekraftverk i delstaten Baden-Württemberg  i det sørlige Tyskland, ved elva Neckar like utenfor millionbyen Stuttgart. Det har en installert produksjonskapasitet på 614 MW, fordelt på 164 MW til elektrisitetsproduksjon og 450 MW til leveranse av fjernvarme. Det er 3 produksjonsblokker i anlegget, alle steinkullfyrte.
Historien går tilbake til 1908. Anlegget slik det står i dag ble påbegynt omkring 1980 og stod ferdig i 1991. Brenselkilden er steinkull. Operatør er energiselskapet Energie Baden-Württemberg (EnBW Kraftwerke) AG. I tillegg er det en fyringsolje-brenner fra 1974. I 2007 ble det bygd ut biomasse-koker for husholdningsavfall, og denne brenner årlig 420.000 tonn.
Manuel Noriega

Bakgrunn

Noriega ble født i en fattig familie med opphav i Colombia, ble utdannet på en av de beste skolene i Panama, og fikk et stipend til Chorrillos militærskole i Lima i Peru, hvor han studerte militærfag og etterretning.

Karriere

Etter at han var kommet tilbake til Panama ble han fenrik i Nasjonalgarden og ble stasjonert i Colón.
Noriega hadde frem til 1980-årene gode forbindelser med USA. Panama var på denne tid et viktig område for USA, etter at amerikanerne hadde tapt tilgang til Cuba, senere også som base for støtte til contras i Nicaragua. Noriega støttet general Omar Torrijos og hans militærkupp som styrtet Arnulfo Arias fra makten, og var betydningsfull i å avverge et senere kupp mot Torrijos.
Han nådde posisjonen som sjef for den militære etterretningstjenesten. I 1983 ble han sjef for Nasjonalgarden og slo sammen de væpnede styrkene til en organisasjon med seg selv som sjef. USA ble imidlertid stadig mer mistenksomt innstilt til Noriega i 1980-årene ettersom han var innblandet i stadig mer repressive tiltak i landet, tilbød sine tjenester også til andre enn USA og var innblandet i narkotikahandel. Motsetningene kom i dagen da Noriega i 1988 ble tiltalt i en føderal domstol i USA for narkotikasmugling, og anklaget for å stå bak valgfusk i valget i 1989.
USA invaderte Panama med styrker for å avsette ham den 20. desember 1989. Da flyktet Noriega til Den Hellige Stols nuntiatur (ambassade) i Panama by der han etter et par uker gav opp og overgav seg til amerikanerne den 3. januar 1990.

Dom og fengselsstraff

Han ble da ført til Miami i USA der han ble fengslet i påvente av rettergang. Den 16. september 1992 ble han dømt til 40 (senere redusert til 30) års fengsel for blant annet narkotikahandel og hvitvasking av penger. Noriegas dom ble ytterligere redusert til 17 års fengsel, på grunn av god oppførsel. Noriega sonet straffen i et føderalt fengsel i Florida frem til 2007, da han imidlertid ble satt i forvaring i påvente av utleveringsbegjæringer fra Frankrike og Panama.
Frankrike krevde ham utlevert, men han motsatte seg utlevering fordi han mente at Frankrike ikke kom til å gi ham status som krigsfange, men til slutt ble han likevel utlevert.
Den 27. april 2010 ble han utlevert til Frankrike basert på anklager om hvitvasking og i juli samme år dømt til syv års fengsel. Noriega sonet i Santé-fengselet. I desember 2011 ble han av franskmennene utlevert til hjemlandet Panama der ytterligere rettsprosesser ventet. Der ble han satt i fengsel for å sone tre ganger tjue år for drap på politiske motstandere i 1980-årene.
Ildjarn

Musikkstil

Mange av låtene hadde det samme trommemønsteret, og hadde en til to gitarriff. Prosjektets utradisjonelle musikkstil har blitt sammenliknet med en tidlig og minimalistisk hardcore punk. Noen av de siste utgivelsene til Ildjarn ble laget på kun en synthesizer.
Jaget

Handling

Serien handler om den hardt prøvde legen Richard Kimble som feilaktig blir dømt til døden for mord på kona. Selv har han hevdet at en enarmet mann har skylda. På vei til fengsel klarer han ved en tilfeldighet å rømme og setter seg som mål å finne den virkelige morderen før politiet finner ham. Jakten på den enarmede og flukten fra politietterforskeren Philip Gerard bringer ham på kryss og tvers over det meste av USA. Ferden bringer ham i kontakt med en masse forskjellige mennesker på de mest avsidesliggende steder som har sine egne problemer å stri med. Kimble livnærer seg ved å ta strøjobber og må samtidig streve hardt for å holde sin virkelige identitet skjult. Den utrettelige etterforskeren Gerard er stadig etter ham.

Om serien

Dagblad-journalisten Fredrik Wandrup beskrev i 2008 serien på følgende vis: «Janssen var på sporet av morderen i 120 episoder, før finalen, der en hel TV-verden bet negler foran skjermen. William «Cannon» Conrad leser den melodramatiske forteksten, og Janssen er suveren i den klassiske rollen, alltid på vakt, stadig med politiet i hælene, igjen og igjen ensom på vei inn i mørket og nye, novellistiske eventyr i et USA fullt av mistenksomhet, fordommer og maktovergrep».
I 1993 kom spillefilmversjonen (med Harrison Ford), og i 2000 kom en modernisert versjon av serien. I 1998 kom filmen U.S. Marshals, en slags oppfølger som omhandler politietterforsker Gerard. En kan også nevne filmen Mord på kreditt, fra 1999, med en kvinnelig dr. Kimball.

Sendinger i Norge

Et begrenset utvalg av episodene ble sendt på NRKs Detektimen fra 16. mai 1968 til 24. januar 1969. Premieren ble fremskyndet en dag siden fredag falt på den 17. mai. «Piken fra lille Egypt» (The Girl from Little Egypt) var den norske tittelen på den første av de 12 episodene som NRK kjøpte inn. (Dette var episode nr. 14 i USA). 
Serien ble sendt i sin helhet på TV3 fra 1993 til 1995.
Australembiidae

Utseende

Som alle spinnfotinger er de lange og slanke insekter med korte bein og store spinnkjertler på framføttene.

Utbredelse

Familien finnes bare i den østlige delen av Australia.
Tennis under Asialekene 1986

Tennis under Asialekene 1986. Tennis var en av flere sporter under de tiende Asialekene som ble arrangert i Seoul i Sør-Korea. Tennisturneringene ble avviklet i perioden 22. september til 2. oktober 1986. Det var single-, double og lagkonkurranse for både damer og menn og en mixeddoubleturnering. Sør-Korea ble beste nasjon med fire gullmedaljer foran Kina med to.
Life… But How To Live It?

Historien

Life… But How To Live It? ofte forkortet LBHTLI ble dannet av personer i Blitz-miljøet i Oslo i 1988. Brødrene Andreassen kom opprinnelig fra Kongsvik ved Harstad og hadde spilt sammen i bandet Barn av regnbuen der. Mens trommeslageren Geir Petter Jensen hadde fortid som vokalist i bodøbandet Hjertesvikt A/S. Vokalist Katja Osvold hadde liten eller ingen tidligere erfaring fra band, men hennes vokal utgjorde mye av nøkkelen til bandets suksess.
Life… But How To Live It? regnes som sentrale innen den europeiske hardcore punk-scenen på begynnelsen av 90-tallet. De turnerte aktivt og ga ut skiver som også hadde appell utenfor punk-kretsene, og det gikk rykter om at de takket nei til et tilbud fra Warner. 
Sammen med band som So Much Hate og Stengte dører var de viktige ambassadører for norsk undergrunnsmusikk i Sentral-Europa.  Spesielt i Tyskland opplevde Blitz-bandene et hengivent publikum og suksess, men Life... But How To Live It? spilte også mye i distriktsnorge fra nord til sør. 
Life… But How To Live It? ble oppløst i 1994 men flere av medlemmene gikk videre med band som  Captain Not Responsible, Drunk, Xisters, 2:20 og Danger!Man.
Villa Snøringsmoen

Villa Snøringsmoen er en bygning i Lillesand. Huset er tegnet i sveitserstil av arkitekt Conrad Fredrik von der Lippe i 1867. Dette var Lillesands første hus i sveitserstil, og bygningen er i dag mest kjent for å ha blitt restaurert av Else Rønnevig, som på 1980-tallet la ned en omfattende arbeidsinnsats for å sette huset i stand, og benyttet villaen både som egen bolig og som utgangspunkt for firmadrift. Villa Snøringsmoen brant imidlertid i 1995, men ble bygget opp igjen.
EM i curling 1997

Curling-EM 1997 ble arrangert 6. desember – 12. desember 1997 i Bundesleistungszentrum i Füssen i Tyskland.
Det deltok 17 lag for herrer og 14 lag for kvinner.
Molok

Molok (også skrevet Moloch, Molech, Molekh, Moloc) representerer semittiske מולך m-l-k, et rotord som opptrer i ulike hebraiske og arabiske ord knyttet til konger, og er enten navnet på en konge eller på navnet av en særskilt form for offer assosiert med ild. 
Molok var historisk tilsluttet kulturer over hele Midtøsten, inkludert ammonitter, hebreere og jøder, kanaanitter, fønikere og beslektede kulturer i Nord-Afrika og Levanten. 
Molok forbindes med ofring av barn. Ifølge overleveringen var gudebildet av bronse og formet som en sittende figur med oksehode og utstrakte armer. Figuren hadde et brennende bål i fanget hvor barnet ble ofret. 
I moderne dagligtale kan Molok referere nedsettende til en person eller gjenstand som krever kostbare ofringer. Begrepet Molok blir også nevnt i Bibelen, eksempelvis i Tredje Mosebok 18:21: «Du skal ikke gi noen av dine barn til Molok; du skal ikke vanhellige din Guds navn. Jeg er Herren.»
Abanaka

Historie

Et postkontor kalt Abanaka ble etablert i 1880, og var i drift til 1906. Abanaka er et navn utledet fra amerikansk urfolks språk med betydningen "østlig".
Videospilldesign

Videospilldesign er prosessen med å utvikle reglene, miljøet, historien og karakterene i et videospill.
En videospilldesigner, ofte kalt en spilldesigner, arbeider med utvikling av videospill. En spilldesigner arbeider med spillmekanikk og hvordan et spill oppfattes av spillerne. En og må koordinere og samarbeide med eventuelt andre utviklere innen programmering, grafikk og animasjon, lyddesign og/eller kvalitetskontroll.
Det undervises i spilldesign og spillteknologi ved NTNU  og UiT, og ved private høyskoler som Westerdals og Noroff.
Spilldesignere kan, foruten å jobbe med videospill, 3D-modellering eller webdesign innen reklamebransjen, for eiendomsmeglere eller innen TV-bransjen.
Spilldesigne i USA hadde i august 2016 52% høyere lønn enn gjennomsnittslønnen for alle arbeidstakere. Det er mindre enn gjennomsnittet for ingeniører, men mer enn for kunstnere og animatører.
Tvangsfôring

Tvangsforing av mennesker eller dyr kan utføres bl.a. ved å føre et rør via nese til magesekk, hos den som skal tvinges til å motta ernæring.

Hos mennesker

Tvangsernæring kan innebære at en sonde føres gjennom nese, svelg, og spiserør, til magesekken, såkalt sondeernæring.
Tvangsernæring kan også føres inn i blodårer (såkalt intravenøs ernæring) i form av væsker som inneholder elektrolytter og glukose. Dette gjøres med ei nål som er koblet til plastrør/-slange.

Europa

Holger Meins ble tvangsforet av Vest-Tysklands myndigheter, i 1974.
Trigonoscelus

Utbredelse

Artene lever i Asia (Iran, Afghanistan, Pakistan og Nepal).
Krem Nasjonal

Steinansikt

Steinansikt var en konkurranse som var med på programmene i 1. sesong. Tre publikummere ble valgt ut til å være med i konkurransen. I første runde kom en gjest, ofte komiker, og skulle prøve å få deltakerne til å le. Den som lo først, røk ut. De to gjenstående var videre til finalen. I finalen kom kilemannen, spilt av Erik Solbakken, og skulle kile deltakerne til en av de lo. Den som da ikke lo eller lo sist, vant.

Hermegåsa

Hermegåsa er den konkurransen som erstattet Steinansikt i sesong 2 og 3. I denne konkurransen kommer to kjente personer og velger en person fra publikum, hver. Dette blir da lagene i konkurransen. Konkurransen går ut på å herme etter klipp og dans. Laget med mest poeng vinner.

Ares AFV-blogg

Ares AFV-blogg var et fast innslag i programmet i sesong 1. Are, som var hovedpersonen, ble spilt av Erik Solbakken. Ares store drøm var å bli den første nordmannen som kom på det amerikanske programmet AFV.

Hanna fra Tana

Hanna fra Tana er et innslag som begynte i sesong 2, den er en parodi på serien Hannah Montana. Læreren Terje, spilt av Erik Solbakken, drømmer om å bli popstjerne. Under en lokal talentkonkurranse kler han seg ut som artisten Hanna fra Tana. Også med i serien er Hallvard Holmen, kjent fra serien Himmelblå, som en ivrig journalist. Bjørn Sundquist spiller rollen som rektor på skolen.

Gatekampen

Gatekampen er en konkurranse mellom programlederne Signe og Magnus, som helt siden starten har vært et fast innslag i programmet. Konkurransen foregår ute i Oslos gater med skjult kamera. Et eksempel på en konkurranse i gatekampen var da de skulle få en person til se lengst mulig, etter noe som ikke fantes.
Klein Curaçao

Geografi

Øya er en drøy kilometer lang og knapt 300 m på det bredeste. Øya er sparsomt bevokst og etter at den 20 meter høye fyrstasjonen ble forlatt finnes det i dag ingen fast befolkning på øya. Frem til 1913 ble øyas fosfatressurser utvunnet.
Øya anvendes som reisemål for på dagsturer fra Curaçao for å benytte stranden på øyas leside og for snorkling og dykking i det korallrike havområdet med tallrike undervannsgrotter. Havskilpadder er et vanlig syn. På øyas nordside finnes skipsvraket av etter tankeren «Maria Bianca Guideman» fra 1960-årene.
Doug Jones (politiker)

Biografi

Doug Jones studerte statsvitenskap ved University of Alabama hvor han fikk en bachelor i 1976. I 1979 fikk han en doktorsgrad i jus ved Samford University.
Han var assisterende statsadvokat 1980–1984 og deretter jurist hos et advokatfirma i Birmingham i Alabama 1984–1997. Fra 1997 til 2001 var han statsadvokat for det nordlige distriktet i Alabama. Som statsadvokat førte han sak mot to medlemmer av Ku Klux Klan for rollene deres i bombingen av en afroamerikansk baptistkirke i Birmingham i 1963 hvor fire personer ble drept. Han gikk tilbake til jobben som privatpraktiserende advokat i 2001.

USAs senat

Den 12. desember 2017 ble han valgt til senator for Alabama i et spesialvalg for å fylle plassen til Jeff Sesjons, som ble utnevnt til justisminister. Han beseiret den republikanske kandidaten Roy Moore, som be støttet av presidenten Donald Trump, men som ikke var populær blant ledende republikanere i Alabama, etter at Moore hadde blitt utpekt av flere kvinner for seksuell trakasseri og overgrep.
Jones ble innsatt den 3. januar 2018 og hans mandatperiode kommer å løpe til 3. januar 2021.

Politiske posisjoner

Redaksjonen i The Birmingham News har beskrevet Jones som en "moderat demokrat". Senator Jones har sagt at folk  ikke burde "forvente seg av [ham] å stemme kun for republikanerne eller demokratene". Ifølge FiveThirtyEight, hadde Jones stemt i linje med president Donald Trumps posisjoner 43,2 prosent av tiden.
Jones har blitt beskrevet som en økonomisk populist av Newsweek.

Sosiale spørsmål

I et intervju med The Birmingham News sa han at han er i mot flere restriksjoner på abort, og mente at nåværende lover er tilstrekkelige. Jones har også gitt støtte for likekjønnet ekteskap.
Jones støtter noen våpenkontrolltiltak inkludert "strengere bakgrunnskontroller for våpensalg og å heve aldersgrensa for å kjøpe et våpen fra 18 til 21 år.

Privatliv

Doug Jones giftet seg med Louise Jones i desember 1992. Paret har tre barn. Han er medlem i United Methodist Church.
Fylkesvei 3522

Fylkesvei 3522 går mellom Bråvik og Kalvesund i Arendal kommune. Veien er 752 meter lang.
Frem til 2019 hadde veien betegnelsen Fylkesvei 136.
Ekte salamandere

Underfamilier

Salamanderene deles i tre underfamilier: Salamandrinae, Salamandrininae og vannsalamandere. Begge de norske artene tilhører sistnevnte underfamilie.
Certamen Internacional de Bandas de Musica – Ciudad de Valencia

Oppbygging

Konkurransen er delt inn i divisjoner basert på korpsenes størrelse. De to øverste divisjonene konkurrerer på tyrefekterstadion i Valencia, mens de lavere divisjonene opptrer i byens konserthus.

Deltagelse

Korps kan ikke uten videre melde seg på konkurransen, men må inviteres av arrangementskomiteen for å få være med. Flere norske korps har deltatt og markert seg i konkurransen, og i 2006 vant Sagene Janitsjarkorps konkurransens 2. divisjon med konkurransens høyeste poengsum.
Sericus

Utseende

Middelsstore (ofte ca. 10 millimeter), nokså brede, blanke, brunlige smellere. Antennene er gjerne sagtakkede, pronotum hvelvet med rundede sider, gjerne kledt med korte, mørke, oppstående hår. Dekkvingene er nokså jevnbrede med fine, skarpe punktstriper.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Storsmellernes larver lever for det meste i morken, død ved. Denne slektens larver synes å være rovdyr.

Utbredelse

Slekten har en holarktisk utbredelse, mest i de nordlige områdene.
Vrancea (fylke)

Administrativ inndeling

Fylket har to municipiu, tre byer og 59 comună.
New Madrid kraftverk

New Madrid kraftverk er et varmekraftverk i New Madrid County, delstaten Missouri i USA. Det har en installert produksjonskapasitet på 1.200 MW fordelt på 2 enheter. Brenselkilden er hovedsakelig kull. Utbyggingen skjedde 1970–1977. Operatør og hovedeier er energiselskapet Associated Electric Cooperative.
I 2006 hadde hele anlegget utslipp på 7,647 mill tonn CO2.
Seimareh-demningen

Seimareh-demningen er en demning med et vannkraftverk i elva Seimareh, en del av vassdraget til Karkheh i Iran. Anlegget har et totalt installert vannkraftpotensial på 480 MW, og årsproduksjonen er om lag 850 GWh. Det ble påbegynt i 1997 og stod ferdig utbygd i 2009.
Junior-VM i alpint 1995

Super-G

Ikke arrangert.

Super-G

Ikke arrangert.
Trondhjems Turistforening

Trondhjems Turistforening (TT) er en medlemsforening i Den Norske Turistforening (DNT) i Trøndelag.
Trondhjems Turistforening ble stiftet 16. desember 1887. Hovedområdene for foreningen er Trollheimen og Sylan hvor den driver 6 betjente turisthytter og 12 selvbetjente/ubetjente, og vedlikeholder rutenettet. Rutenettet i Sylan er koblet til det svenske rutenettet i Jämtland.
Lamell

En lamell (la. lamellae) er en anatomisk plate-/membranlignende struktur, som ofte står tett i tett i rekker eller rader. Foruten i respirasjonsorganene hos mange arter (blant annet gjellene hos fisker), fyller lamellene viktige biologiske funksjoner for blant annet filteretere. Flamingoer har behårede lameller av hornstoff (keratin) i nebbet som filtrerer ut føden. Lamellene står på rekke og rad i både under- og overnebbet og ligner små hårkammer. Gekkoer har børstelignende (la. setae) lameller under føttene, som gir dyret ufattelig gripeevne, også mot glatte flater.
Robert Boyle

Biografi

Han ble født i Lismore Castle i Munster som barn nr. 14 av Richard Boyle, jarl av Cork. Allerede som barn lærte han å snakke latin og fransk, og åtte år gammel ble han sendt til Eton. Etter tre år der ble han sendt på en utenlandsreise med en fransk privatlærer. Han tilbrakte to år i Genova; seinere kom han til Firenze. Her ble han kjent med verkene til den store Galileo Galilei, som døde mens Boyle oppholdt seg i byen.
Da han kom tilbake til England i 1644, var faren død, og hadde etterlatt ham store eiendommer i Dorset og i Irland. Han viet seg nå til vitenskapelig forskning, og ble snart et framtredende medlem av forskerforbundet Invisible College – som seinere ble til Royal Society. Medlemmene hadde hyppige møter i London og i Oxford, der Boyle slo seg ned i 1654. Etter å ha lest om Otto von Guerickes luftpumpe, satte han seg fore å forbedre konstruksjonen sammen med Robert Hooke. I 1659 kunne han presentere sin machina Boyleana eller pneumatiske maskin, og med den gjennomførte han en serie eksperimenter med luft. Disse ble presentert i New Experiments Physico-Mechanicall touching the spring of the air and its effects i 1660.
I 1668 forlot han Oxford og flyttet inn hos en søster på Pall Mall i London. Etter at søsteren ble alvorlig syk, trakk Boyle seg tilbake fra offentligheten. Han døde ved juletider i 1691, og er gravlagt ved St. Martin-in-the-Fields i London. I sitt testamente donerte han midler til en forelesningsrekke, kjent som Boyle Lectures.

Forskning

Boyle inntok gjennom hele karrieren en uavhengig posisjon i forhold til alle andre skoler, og han var lite opptatt av den eventuelle praktiske nytten av forskningen sin. Han var selv overbevist alkymist, men kritiserte likevel de delene av alkymien som han mente var for dårlig fundert. Han medvirket til å få opphevet Henrik IVs forbud mot forsøk med å mangfoldiggjøre gull og sølv. Han opponerte mot Aristoteles' inndeling av materien i fire elementer og Paracelsus' tre prinsipper, men kom selv ikke lenger enn til å slå fast at det sannsynligvis var mer enn fire – kanskje også mer enn fem – grunnstoffer. Han beveget seg i retning av et moderne syn på grunnstoff som udelelige komponenter i legemer, og forsto forskjellen mellom en blanding og en kjemisk forbindelse. Han forbedret teknikker for å bestemme bestanddelene i en blanding, og kalte prosessen «analyse».
Han utførte eksperimenter med forbrenning og ånding, og var også interessert i anatomi, men hans sarte natur holdt han borte fra disseksjoner.
Av mer varig verdi er Boyles eksperimenter med forplantning av lydbølger, spesifikk vekt, refraksjon, krystaller, elektrisitet, farger og hydrostatikk. 
Boyle var den første som formulerte loven om at volumet av en gass er omvendt proporsjonalt med trykket. Loven er kjent som Boyle-Mariottes lov, selv om Boyle presenterte den i 1660 og Edme Mariotte først i 1676.
Hawaii Cryptologic Center

Hawaii Cryptologic Center (HCC) eller NSA Hawaii er et amerikansk etterretningsanlegg tilknyttet National Security Agency (NSA) Central Security Service (CSS). Det ligger nær Wahiawa på øya Oahu i delstaten Hawaii. Anlegget ble åpnet 6. januar 2012 og hadde kostet 358 millioner dollar. Senteret konsenterer sin signaletterretning om Asia, og utfører cybersecurity- og cyberwarfare-operasjoner.
I mai 2013 tok en ansatt ved senteret, Edward Snowden, med seg ut et stort antall hemmelige dokumenter og gjorde meget derfra tilgjengelig for pressen.